CELEX: 31989R2276
Language: el
Date: 1989-07-24
Title: Κανονισμός (ΕΟΚ) αριθ. 2276/89 του Συμβουλίου της 24ης Ιουλίου 1989 για την τροποποίηση του κανονισμού (ΕΟΚ) αριθ. 1316/86 σχετικά με ορισμένους ειδικούς όρους για την εφαρμογή στην Πορτογαλία του κανονισμού (ΕΟΚ) αριθ. 797/85 για τη βελτίωση της αποτελεσματικότητας των γεωργικών διαρθρώσεων

Avis juridique important

|

31989R2276

Κανονισμός (ΕΟΚ) αριθ. 2276/89 του Συμβουλίου της 24ης Ιουλίου 1989 για την τροποποίηση του κανονισμού (ΕΟΚ) αριθ. 1316/86 σχετικά με ορισμένους ειδικούς όρους για την εφαρμογή στην Πορτογαλία του κανονισμού (ΕΟΚ) αριθ. 797/85 για τη βελτίωση της αποτελεσματικότητας των γεωργικών διαρθρώσεων  

Επίσημη Εφημερίδα αριθ. L 218 της 28/07/1989 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 2276/89 ΤΟΥ ΣΥΜΒΟΥΛΙΟΥ  της 24ης Ιουλίου 1989  για την τροποποιηση του κανονισμού (ΕΟΚ) αριθ. 1316/86 σχετικά με ορισμένους ειδικούς όρους για την εφαρμογή στην Πορτογαλία του κανονισμού (ΕΟΚ) αριθ. 797/85 για τη βελτίωση της αποτελεσματικότητας των γεωργικών διαρθρώσεων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1316/86 του Συμβουλίου της 22ας Απριλίου 1986 σχετικά με ορισμένους ειδικούς όρους για την εφαρμογή στην Πορτογαλία του κανονισμού (ΕΟΚ) αριθ. 797/85 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 6 δεύτερο εδάφιο,  την πρόταση της Επιτροπής,  Εκτιμώντας:  ότι οι ειδικές συνθήκες της γεωργίας στην Πορτογαλία χαρακτηρίζονται από μια ιδιαίτερα κακή διάρθρωση με αποτέλεσμα ορισμένοι από τους όρους που καθορίζονται στον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1609/89 (3), να μην ανταποκρίνονται ούτε σ' αυτές τις ειδικές συνθήκες ούτε στις ειδικές ανάγκες των γεωργικών διαρθρώσεων της Πορτογαλίας·  ότι ο κανονισμός (ΕΟΚ) αριθ. 1316/86 προβλέπει ορισμένες προσαρμογές ή παρεκκλίσεις από τον κανονισμό (ΕΟΚ) αριθ. 797/85 για περίοδο τριών ετών, ώστε να καθίσταται δυνατή η εφαρμογή του κάτω απ' αυτές τις ειδικές συνθήκες της πορτογαλικής γεωργίας, και ιδίως ως προς τη δυνατότητα επιλογής για τα διάφορα καθεστώτα και τις βελτιώσεις που πρέπει να επιτυγχάνουν οι πορτογαλικές γεωργικές εκμεταλλεύσεις· ότι οι εν λόγω προσαρμογές ή παρεκκλίσεις από τον κανονισμό λήγουν την 1η Σεπτεμβρίου 1989,  ότι η κατάσταση των γεωργικών διαρθρώσεων στην Πορτογαλία δεν έχει εξελιχθεί επαρκώς κατά τη διάρκεια εφαρμογής του κανονισμού (ΕΟΚ) αριθ. 797/85· ότι δικαιολογείται συνεπώς παράταση των εν λόγω προσαρμογών και παρεκκλίσεων, για να βελτιωθεί η κατάσταση αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 1316/86 οι λέξεις « τρία έτη» αντικαθίστανται από τις λέξεις «έξι έτη».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. L 115 της 3. 5. 1986, σ. 17.  (2) ΕΕ αριθ. L 93 της 30. 3. 1985, σ. 1.  (3) ΕΕ αριθ. L 165 της 15. 6. 1989, σ. 1.